**Gevora Hotel** (arab. فندق جيفورا) on 356 metriä korkea hotelli Sheikh Zayed Roadilla Dubaissa, Arabiemiirikunnissa. Guinness World Records on antanut hotellille maailman korkeimman hotellin tittelin. Hotelli avattiin helmikuussa 2018 kaksi kuukautta sen valmistumisen jälkeen. Hotellissa on 528 huonetta ja 75 kerrosta. Lisäksi hotellissa on monta ravintolaa ja uima-allas sen parkkihallirakennuksen päällä.

Historia
--------

Hotellin rakentaminen aloitettiin vuonna 2005 Al Attar Propertiesin toimesta. Erityisesti rakennusvaiheessa rakennus tunnettiin nimellä Ahmed Abdul Rahim Al Attar Tower (arab. برج أحمد عبد الرحيم العطار). Urakoitsijoita olivat Al Fara'a General Contracting, Naresco Contracting ja Caterpillar Contracting. Hotellin suunnittelivat yritykset Gulf Engineering & Consultants (rakenne) ja Al Attar Electromechanical Engineering (MEP). Vuonna 2005 tehdyn pohjatyön jälkeen torni nousi kevään 2006 ja kesän 2008 välisenä aikana, jolloin saavutettiin ylimmät kerrokset. Yksi uusi kerros lisättii keskimäärin viiden päivän välein. uutta kerrosta rakennettaessa pystytettiin ensin portaikko ja hissikuilut sekä sitten ulkoseinät ja niitä ympäröivät palkit. Lopulta välit täytettiin. Päärakenteen valmistuttua rakennus päällystettiin kokonaan ja kruunu asennettiin. Rakennus oli alun perin suunniteltu asuintorniksi, mutta se muutettiin rakennusvaiheessa hotelliksi. Se valmistui vuonna 2017 kahdentoista vuoden rakentamisen jälkeen. Gulf News raportoi rakentamisen maksaneen yli 500 miljoonaa AED (140 miljoonaa dollaria). Sen valmistumisen jälkeen paljastettiin, että rakennus olisi hotelli nimeltä "Gevora Hotel". Ensimmäiset vieraat saapuivat 12. helmikuuta 2018.

Arkkitehtuuri
-------------

### Korkeus

Gevora Hotel koostuu hotellin päärakennuksesta ja pysäköintihallirakennuksesta. Päärakennuksen kattokorkeus on 356,3 metriä, mikä tekee siitä Guinness World Recordsin mukaan maailman korkeimmat hotellirakennuksen. Se voitti edellisen haltijan, eli JW Marriott Marquis Dubain 1 metrin erolla. Myös maailman viidenneksi korkein hotelli löytyy lähistöltä, joka on Rose Rayhaan by Rotana. Korkein hotelliennätys huomioi vain rakennukset, joita käytetään yksinomaan hotellina; korkein hotellihuone löytyy The Ritz-Carltonista, Hong Kongista, joka sijaitsee 484 metriä korkean kansainvälisen kauppakeskuksen ylimmissä kerroksissa. Sen lisäksi, että Gevora Hotel on korkein hotelli, se on myös Dubain yhdeksänneksi korkein valmistunut rakennus, Yhdistyneiden arabiemiirikuntien yhdeksänneksi korkein ja maailman 67 korkeimman rakennuksen joukossa.

### Muut

Hotellissa on 75 kerrosta ja se on suhteellisen kapea. Kapeuden takia hotellilta vaadittiin syvää perustusta. Rakennuksen 75 kerrosta sisältävät parvikerroksen, joka sijaitsee ensimmäisen kerroksen yläpuolella ja kolme mekaanista kerrosta (11, 42 ja 73). Lisäksi kaksi kerrosta sijaitsevat kellarissa. Päärakenne koostuu betonista ja teräksestä, ja se on peitetty lasijulkisivulla, joka sisältää kullanvärisiä elementtejä. Kerroksiin pääsee kuudella hissillä, joista kolme nousee rakennuksen huipulle. Jälkimmäiset hissit kulkevat 16 mph (26 km/h) nopeudella ja pääsevät korkeimpaan kerrokseen 38 sekunnissa. Katolla on pyramidin muotoinen kruunumainen rakenne, joka on kullanvärinen ja siinä on ristikkokuvio. Rakennuksen kärki sijaitsee tämän kruunun yläpuolella 1 174 jalan (357,8 m) korkeudella, 5 jalkaa (1,5 m) arkkitehtonisen huipun yläpuolella. 

Päärakennuksen itäpuolella sijaitsee 13-kerroksinen pysäköintihallirakennus. Sen lisäksi, että se toimii pysäköintialueena, rakennuksen katolla on myös joitain hotellin palveluita, kuten uima-allas.

Hotelli
-------

Neljän tähden Gevora-hotelliin pääsee sisään ensimmäisen kerroksen aulan kautta. Aula on sisustettu marmorin ja kullanvärisillä elementeillä. Guinessin palkinto korkeimmasta hotellista on esilllä hotellin aulassa. Hotellissa on 528 huonetta, joista 232 ovat pienempiä kahden hengen huoneita ja suuremmat ovat yhden makuuhuoneen sviitit, joita on 264. Loput 32 huonetta ovat sviitttejä.

Lisäksi Gevora-hotellissa on useita mukavuuksia vierailleen. Ensimmäisessä kerroksessa aulan vieressä on kahvila nimeltä Le Veyron Café. Yläkerrassa on koko päivän avoinna oleva kansainvälinen ravintola Gevora Kitchen. Eniten palveluita on 12. kerroksessa, sillä siellä on uima-altaat, kokoustila, lahjatavarakauppa ja kuntosali. Ylimmässä kerroksessa on kylpylä, ja lisäksi katolta on hyvät näkymät Dubaihin ja kaksi uima-allasta.

Galleria
--------

* Hotellin aula.Hotellin aula.
* Hotellin sisäänkäynti.Hotellin sisäänkäynti.
* Hotellin huone nro. 2.Hotellin huone nro. 2.
* Hotelli rakennusvaiheessa vuonna 2007.Hotelli rakennusvaiheessa vuonna 2007.
* Hotelli rakennusvaiheessa vuonna 2008.Hotelli rakennusvaiheessa vuonna 2008.

Lähteet
-------

1. ↑  The 20 Tallest Hotels In The World *uniqhotels.com*. Viitattu 24.6.2023. (englanniksi)
2. 1 2  Tallest hotel *Guinness World Records*.  9.2.2018. Viitattu 24.6.2023. (englanniksi)
3. ↑  David Tusing: The 10 tallest hotels in the world, from Gevora to Burj Al Arab *The National*.  24.3.2023. Viitattu 24.6.2023. (englanniksi)
4. 1 2  Gevora Hotel in Dubai: Location, Booking, Restaurants & More - MyBayut *A blog about homes, trends, tips & life in the UAE | MyBayut*. Viitattu 24.6.2023. (englanniksi)
5. ↑  Gevora Hotel *www.facebook.com*. Viitattu 24.6.2023.
6. 1 2  World's next tallest hotel set to open in Dubai *gulfnews.com*.  10.2.2018. Viitattu 24.6.2023. (englanniksi)
7. ↑  shivaanniiiiii: Gevora, world’s tallest hotel, opens in Dubai – Tourism Breaking News *tourismbreakingnews.ae*. Viitattu 24.6.2023. (englanniksi)
8. ↑  Dubai tower with golden lattice spire named world's tallest hotel *Dezeen*.  16.2.2018. Viitattu 24.6.2023. (englanniksi)
9. ↑  How to get to Ahmed Abdul Rahim Al Attar Tower in Dubai by Bus or Metro? *moovitapp.com*.  15.6.2023. Viitattu 24.6.2023. (englanniksi)
10. ↑  Projects *Naresco Contracting*. Viitattu 24.6.2023. (englanniksi)
11. ↑  Anonymous User: The world’s tallest hotel ‘Gevora’ has opened in which city? - MindStick Q&A *answers.mindstick.com*. Viitattu 24.6.2023. (englanniksi)
12. ↑  Gevora Hotel *www.protenders.com*. Viitattu 24.6.2023. (englanniksi)
13. ↑  Gevora Hotel *www.protenders.com*. Viitattu 24.6.2023. (englanniksi)
14. ↑  Bina Goveas: Meva keeps tower on the fast track *gulfconstructiononline.com*. Viitattu 24.6.2023. (englanniksi)
15. ↑  Nawal Al Ramahi: High and dry: world's tallest hotel opens in Dubai *The National*.  12.2.2018. Viitattu 24.6.2023. (englanniksi)
16. ↑  Dubai's Gevora, the new tallest hotel in the world, opens *gulfnews.com*.  12.2.2018. Viitattu 24.6.2023. (englanniksi)
17. 1 2  Jade Conroy: Inside the world’s tallest hotel, home to a rooftop pool and gold-coated doors – but no alcohol *The Telegraph*.  15.2.2018. Viitattu 24.6.2023. (englanniksi)
18. ↑  Video: Dubai’s 75-storey Gevora Hotel is officially the tallest in the world *Guinness World Records*.  26.3.2018. Viitattu 24.6.2023. (englanniksi)
19. 1 2  hoteliermiddleeast.com/properties/worlds-tallest-hotels-dubai *hoteliermiddleeast.com*. Viitattu 24.6.2023.
20. ↑  Highest hotel (in a mixed-use building) *Guinness World Records*. Viitattu 24.6.2023. (englanniksi)
21. ↑  International Commerce Centre - The Skyscraper Center *www.skyscrapercenter.com*. Viitattu 24.6.2023.
22. ↑  Dubai - The Skyscraper Center *www.skyscrapercenter.com*. Viitattu 24.6.2023.
23. ↑  Housearch *app*.  21.3.2023. Viitattu 24.6.2023. (englanniksi)
24. ↑  The 100 Tallest Completed Buildings in the world in 2023 - The Skyscraper Center *www.skyscrapercenter.com*. Viitattu 24.6.2023.
25. ↑  Bina Goveas: Meva keeps tower on the fast track *gulfconstructiononline.com*. Viitattu 24.6.2023. (englanniksi)
26. ↑  Inside the world’s tallest hotel *gulfnews.com*.  24.1.2018. Viitattu 24.6.2023. (englanniksi)
27. ↑  Condé Nast: The World’s New Tallest Hotel Includes a Gold Lattice Spire *Architectural Digest*.  20.2.2018. Viitattu 24.6.2023. (englanniksi)
28. ↑  EN IMAGES. D'un mètre, le plus grand hôtel du monde... n'est pas le plus haut *L'Express*.  12.2.2018. Viitattu 24.6.2023. (ranskaksi)
29. ↑  Nyree McFarlane: Dh100 to visit the rooftop of world's tallest hotel in Dubai *The National*.  25.2.2018. Viitattu 24.6.2023. (englanniksi)
30. ↑  gevorahotels.com/en/ *gevorahotels.com*. Viitattu 24.6.2023.
31. ↑  Waheed Abbas: Out of top 10, Dubai is home to world's 7 tallest hotels *Khaleej Times*. Viitattu 24.6.2023. (englanniksi)
32. ↑  Iftar Buffet with Ramadan Beverages for One Child or One or Two Adults at Gevora Kitchen @ 4\* Gevora Hotel SZR *Groupon*. Viitattu 24.6.2023. (englanniksi)
33. ↑  Sandy: Gevora Kitchen, Gevora Hotel, Trade Centre Area – Discover The Best Deals Across Your City! *deelz.me*. Viitattu 24.6.2023. (englanniksi)
34. ↑  Gevora Hotel, Okay Gym | HotelGyms.com *HotelGyms.com - Book hotels with real gyms*. Viitattu 24.6.2023. (englanniksi)

Aiheesta muualla
----------------

* Viralliset kotisivut

CommonsCommons
Wikimedia Commonsissa on kuvia tai muita tiedostoja aiheesta **Gevora Hotel**.